นิกเกอิปิดร่วง 104.94 จุด วิตกการเมืองสหรัฐ,เงินเยนแข็ง
นิกเกอิปิดร่วง 104.94 จุด วิตกการเมืองสหรัฐ,เงินเยนแข็ง
17 พ.ค. 2560

ดัชนีนิกเกอิตลาดหุ้นโตเกียวปิดร่วงลงในวันนี้ โดยดัชนีนิกเกอิปิดร่วงลง 104.94 จุด หรือ 0.53% แตะที่ 19,814.88 จุดเนื่องจากบรรยากาศการซื้อขายได้รับแรงกดดันจากเงินเยนที่แข็งค่าเมื่อเทียบกับดอลลาร์สหรัฐ รวมทั้งความวิตกกังวลเกี่ยวกับแรงกดดันที่เกิดขึ้นในคณะทำงานของประธานาธิบดีโดนัลด์ ทรัมป์ แห่งสหรัฐ
สื่อต่างประเทศรายงานว่า ปธน.ทรัมป์ได้สั่งการให้นายเจมส์ โคมีย์ ซึ่งขณะนั้นยังดำรงตำแหน่งผู้อำนวยการสำนักงานสอบสวนกลางสหรัฐ (FBI) ยุติการสอบสวนประเด็นความสัมพันธ์ระหว่างนายไมเคิล ฟลินน์ อดีตที่ปรึกษาฝ่ายความมั่นคงแห่งชาติของสหรัฐ กับรัฐบาลรัสเซีย ก่อนที่ทรัมป์จะสั่งปลดนายโคมีย์พ้นจากเก้าอี้ผู้อำนวยการ FBI ชนิดสายฟ้าแลบ